
Mål 
Kurset bygger på grunnkurset i statistikk. Et sentralt mål i dette kurset er å anvende grunnleggende statistiske metoder med bruk av statistisk programvare (Excel og SPSS). Det legges stor vekt på oppgaveløsning og fortolkning av modeller innen økonomisk/administrative problemstillinger. Dette gir studentene bred erfaring innen både statistisk/økonometrisk teori og anvendelser (bl.a. variansanalyse, ikke-parametrisk statistikk, simulering, regresjonsanalyse, tidsrekkeanalyse/prognosemodellering, estimering av simultane ligninger, paneldata og diskret valg modeller). 

Forkunnskaper: Kurset bygger på kursene MET1001 og MET1002 eller tilsvarende.

Undervisningsform
Forelesninger, gjennomgang av oppgaver og obligatoriske øvinger. Datalab med case fra mikro-/makroøkonomi, finans, markedsføring og ledelse. Det legges vekt på et bredt anvendelsesområde innen økonomifaget.

Vurdering

Forutsetning for å gå opp til eksamen:

I løpet av semesteret gjennomføres det en obligatorisk øving som må være bestått. Informasjon om innlevering kunngjøres ved semesterstart. Innleveringene foretas individuelt eller maks 2 studenter sammen.

Avsluttende eksamen:

Individuell skriftlig eksamen på 4 timer. 

Hjelpemidler: Godkjent kalkulator, alle håndskrevne og trykte hjelpemidler.

Emneoversikt
Opplæring i bruk av programvare Excel og SPSS

Kort repetisjon av elementer i grunnkurs statistikk.

Sammenligning av grupper og variansanalyse

Mer om regresjonsanalyse (enkel og multippel, tester, prediksjon, residual analyse mm)

Variansanalyse og regresjonsanalyse står sentralt i kurset. Hvis tid kan en eller flere av disse temaer tas opp:

· Ikke-lineær regresjon og dummyvariable

· Multikollinearitet og autokorrelasjon

· Estimering av simultane ligninger

· Tidsrekkeanalyse 

· Modeller for volatilitet

· Paneldata

· Diskret valg modeller

· Ikke-parametrisk statistikk

· Simulering

· Hvordan skrive empiriske oppgaver (bachelor og master)

Utdelte notater/kompendium (spesifiseres nærmere ved oppstart)

